Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 632/12/3307	Prievidza, 22.1.2013
EEČ : 2-27-17-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 22. 4. 2012 asi o 22.50 h v Prievidzi, na Kláštornej ulici č. 1, s úmyslom odcudziť nejaké veci, hodil dlažobnú kocku do sklenenej výplne na dverách predajne GMS Mobil, veci neodcudzil, čím spôsobil škodu poškodením zariadenia poškodenej Eve Bencsikovej, XXXXX, Rázusa 837/10, IČO 35386801 vo výške 314 eur,

dňa 12. 5. 2012 asi o 04.00h v Prievidzi na Šumperskej ulici č. 50, hodil do sklenenej výplne okna kameň, čím spôsobil poškodenej spoločnosti Urbis, s. r. o., XXXXX, Šumperská ulica č. 50, IČO 36315761 škodu poškodením zariadenia 339,60 eur.
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením povereného príslušníka PZ číslo ORP-961/PD-PD-2012 z 12. 7. 2012 je obvinený XXXXX stíhaný za pokus prečinu krádeže podľa § 212 ods. 2 písm. a Tr. zák, v jednočinnom súbehu s prečinom poškodzovania cudzej veci podľa § 245 ods. 1 Tr. zák. na tom skutkovom základe, že dňa 22. 4. 2012 asi o 22.50 h v Prievidzi, na Kláštornej ulici č. 1, s úmyslom odcudziť nejaké veci, hodil dlažobnú kocku do sklenenej výplne na dverách predajne GMS Mobil, veci neodcudzil, čím spôsobil škodu poškodením zariadenia poškodenej Eve Bencsikovej, XXXXX, Rázusa 837/10, IČO 35386801 vo výške 314 eur. Uznesením číslo ORP-988/PD-PD-2012 z 9. 7. 2012 je stíhaný za prečin poškodzovania cudzej veci podľa § 245 ods. 1 Tr. zák. na tom skutkovom základe, že dňa 12. 5. 2012 asi o 04.00h v Prievidzi na Šumperskej ulici č. 50, hodil do sklenenej výplne okna kameň, čím spôsobil poškodenej spoločnosti Urbis, s. r. o., XXXXX, Šumperská ulica č. 50, IČO 36315761 škodu poškodením zariadenia 339,60 eur. Uznesením číslo ORP-961/PD-PD-2012 z 20. 7. 2012 poverený príslušník PZ spojil obidve trestné veci obvineného na spoločné konanie.

Vykonaným dokazovaním bolo preukázané, že obvinený svojím konaním naplnil zákonné znaky vyššie uvedených prečinov, za ktoré bol stíhaný. V rámci vyšetrovania bol znalcami z odboru zdravotníctvo - psychiatria skúmaný duševný stav obvineného XXXXX. Zo záverov znaleckého posudku vyplýva, že obvinený XXXXX v čase spáchania skutkov aj v súčastnosti trpí trvalou duševnou chorobou - Korsakovskou /alkoholovou/ demenciou stredne ťažkého stupňa , v čase skutkov nemohol rozpoznať nebezpečnosť svojho konania pre spoločnosť, jeho ovládacia aj rozpoznávacia schopnosť bola úplne vymiznutá, jeho pobyt na slobode je nebezpečný  pre spoločnosť  z hľadiska možnosti opätovného spáchania trestného činu, znalci však obvinenému nenavrhujú uloženie žiadnej psychiatrickej  liečby  z dôvodu dementného postihnutia závažného stupňa a osobnostnej depravácie obvineného, poškodenie jeho psychických funkcií je už trvalé, nezvratné, nie je teda predpoklad dosiahnutia požadovaného efektu vyliečenia sa obvineného.

Prokurátor zastaví trestné stíhanie podľa § 215 ods. l písm. e Tr. por., ak nebol obvinený v čase činu pre nepríčetnosť trestne zodpovedný.

S poukazom na vyššie uvedené skutočnosti som rozhodla tak, ako je uvedené vo výroôkoôvej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka